EU: Nyt lovforslag skal stoppe filippiner-finte | Fagbladet 3F
6. december 2018 - 14:12
Retsudvalget i EU har torsdag vedtaget et lovforslag, der skal forhindre vognmandsfirmaer og andre virksomheder i at oprette selskaber uden økonomisk aktivitet på tværs af landegrænserne. Et stor skridt i den rigtige retning, siger Jan Villadsen, formand for Transportgruppen i 3F.
Et lovforslag fra Retsudvalget i EU skal forhindre vognmandsfirmaer og andre virksomheder i at oprette selskaber uden økonomisk aktivitet på tværs af landegrænserne.
EU’s Retsudvalg har torsdag vedtaget et lovforslag, der skal stoppe de såkaldte postkasseselskaber, som typisk er et datterselskab på en adresse i et andet EU-land, hvor der blot er en postkasse og ingen økonomisk aktivitet. Herhjemme er den fidus blevet kendt som “filippiner-finten” – opkaldt efter det danske vognmandsfirma Kurt Beier Transport A/S, som via et datterselskab i Polen har ansat filippinske lastbilchauffører, så de kunne arbejde i Danmark til polske lønninger på 15-20 kroner i timen.
- Det eneste formål med at oprette et postkasse-selskab er at snyde i skat eller ansatte folk. Vi vil simpelthen ikke finde os i det mere. Hvis der ikke bliver sat en stopper for det nu, graver man en stor grav for den fri bevægelighed i Europa, siger Jens Rohde (R), der er medlem af EU’s Retsudvalg.
Sanktionerne skærpes
Et stort postkasse-land
- Og stort set alle er derefter blevet sendt til Vesteuropa for at arbejde. Polen er nærmest et stort postkasse-selskab. Det har udviklet sig til en hel industri, og det er rigtig positivt, at der nu bliver sat en stopper for det, siger Jan Villadsen.
3F: Det ser lysere ud
Forleden vedtog EU’s transportministre en vejpakke, der blandt andet skal gøre op med piratkørsel, og med vedtagelsen af den nye lov i EU’s Retsudvalg begynder det at se lysere ud, mener Jan Villadsen.
- Det er rart, at vi har nogle danske politikere i EU, som har sat fokus på disse ting. Og jeg har en hel række politikere, som har arbejdet hårdt for at få ændret forholdene på dette område. Dem sender jeg gerne en god flaske vin op til jul, siger Jan Villadsen.
Vedtaget efter hårde forhandlinger
Op imod 500 filippinske chauffører er ramt
Senatet i Filippinerne tager Padborg-sagen op